
 1.12.2021
 BG
 Официален вестник на Европейския съюз
 L 429/99
 РЕГЛАМЕНТ ЗА ИЗПЪЛНЕНИЕ (ЕС) 2021/2109 НА КОМИСИЯТА
 от 30 ноември 2021 година
 за изменение на Регламент за изпълнение (ЕС) 2020/704 с оглед на въвеждането на изменения от административен характер в разрешението на Съюза за групата биоциди „INSECTICIDES FOR HOME USE“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея и член 50, параграф 2 от него,
 като има предвид, че:
 (1)
 На 26 май 2020 г. с Регламент за изпълнение (ЕС) 2020/704 на Комисията (2) на дружеството Agrobiothers Laboratoire беше предоставено разрешение на Съюза номер EU-0021035-0000 за предоставянето на пазара и употребата на групата биоциди „INSECTICIDES FOR HOME USE“.
 (2)
 На 8 септември 2020 г. дружеството Agrobiothers Laboratoire подаде до Европейската агенция по химикали („Агенцията“) уведомление в съответствие с член 11, параграф 1 от Регламент за изпълнение (ЕС) No 354/2013 на Комисията (3) във връзка с изменения от административен характер в разрешението на Съюза за групата биоциди „INSECTICIDES FOR HOME USE“, съгласно посоченото в Дял 1, раздел 1 от приложението към същия регламент.
 (3)
 Agrobiothers Laboratoire предложи да бъдат добавени търговски наименования в „Трето информационно ниво: отделни продукти в мета SPC 1“ от обобщението на характеристиките на продукта за групата биоциди „INSECTICIDES FOR HOME USE“, съгласно определеното в приложение II към Регламент за изпълнение (ЕС) 2020/704. Уведомлението бе заведено в Регистъра за биоциди под номер на досието BC-DR061688-14.
 (4)
 На 12 октомври 2020 г. Агенцията представи пред Комисията становище (4) относно предложените изменения в съответствие с член 11, параграф 3 от Регламент за изпълнение (ЕС) No 354/2013. В становището се стига до заключението, че измененията в съществуващото разрешение, поискани от притежателя на разрешението, попадат в категорията промени по член 50, параграф 3, буква а) от Регламент (ЕС) No 528/2012 и че след въвеждането на тези изменения условията по член 19 от посочения регламент продължават да са изпълнени. На същата дата Агенцията предаде на Комисията преработеното обобщение на характеристиките на биоцида на всички официални езици на Съюза, в съответствие с член 11, параграф 6 от Регламент за изпълнение (ЕС) No 354/2013.
 (5)
 Комисията е съгласна със становището на Агенцията и поради това е на мнение, че е целесъобразно да бъде изменено разрешението на Съюза за групата биоциди „INSECTICIDES FOR HOME USE“.
 (6)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент за изпълнение (ЕС) 2020/704 се заменя с текста в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 ноември 2021 година.
 За Комисията
 Председател
 Ursula VON DER